Για άλλες χρήσεις, δείτε: Σκλαβούνος (αποσαφήνιση).

Ο **Γεράσιμος Σκλαβούνος** (γαλλικά: *Gerry Sklavounos*, γεν. στο Μόντρεαλ στις 16 Δεκεμβρίου 1974) είναι πολιτικός από το Κεμπέκ του Καναδά. Διατελούσε Βουλευτής στην Εθνοσυνέλευση του Κεμπέκ εκπροσωπώντας την περιοχή Λωριέρ-Ντοριόν από το 2007 έως το 2018.

Βιογραφικά στοιχεία
-------------------

### Πρώτα χρόνια και προσωπική ζωή

Γεννήθηκε στο Μόντρεαλ από μετανάστες που ήρθαν στον Καναδά από την Ελλάδα, την Αθηνά Μελισινού και τον Γεράσιμο Σκλαβούνο, ενώ η καταγωγή και των δύο γονέων του είναι από την Κεφαλονιά.Τα πρώτα του χρόνια τα έζησε στη συνοικία του Πλατώ-Μον Ρουαγιάλ του Μόντρεαλ, ενώ όταν ήταν 6 ετών, η οικογένειά του μετακόμισε στη συνοικία του Παρκ-Εξτέσιον. Σε αυτή την συνοικία, την οποία εκπροσωπεί μέχρι σήμερα στο Εθνικό Κοινοβούλιο της επαρχίας του Κεμπέκ, παρέμεινε συνολικά 22 χρόνια. Ολοκλήρωσε τις μεταλυκειακές του σπουδές στο κολλέγιο γενικής και επαγγελματικής εκπαίδευσης (CÉGEP) του Βανιέ (Vanier) το 1994 και έπειτα εισήχθη στη Νομική Σχολή του Πανεπιστημίου ΜακΓκιλ όπου έλαβε το δίπλωμά του το 1998. Ήταν ο πρώτος από την οικογένειά του που ολοκλήρωσε πανεπιστημιακή σχολή, ενώ σε αντίθεση με την πλειονότητα των σπουδαστών που γίνονται δεκτοί στη Νομική Σχολή εφόσον έχουν λάβει άλλο πτυχίο, ο Σκλαβούνος γίνεται δεκτός αφού πέρασε μόνο με την συνέντευξή του. Το καλοκαίρι του 2011, παντρεύτηκε την σύντροφό του, με την οποία έχει σήμερα τρία παιδιά. Μιλά και γράφει άπταιστα γαλλικά, αγγλικά και ελληνικά.

### Επαγγελματική σταδιοδρομία

Πριν την εγγραφή στον Δικηγορικό Σύλλογο του Κεμπέκ (Barreau du Québec) το 1999, ολοκλήρωσε τη πρακτική του άσκηση στο Τμήμα Ποινικών Διώξεων στο Ομοσπονδιακό Υπουργείο Δικαιοσύνης. Την περίοδο 2000 με 2004, συμμετείχε στο ποινικό τμήμα υπεράσπισης στο Γραφείο Νομικής Ενίσχυσης του Μόντρεαλ. Το 2004, εντάχθηκε στο προσωπικό του δικηγορικού γραφείου *"Silver Sandiford"* με ειδίκευση στο ποινικό δίκαιο, μέχρι την είσοδό του στην πολιτική.

### Ενασχόληση με την ελληνική κοινότητα

Ο Γεράσιμος Σκλαβούνος ήταν ενεργός στην ελληνική κοινότητα της πόλης του Μόντρεαλ σε διάφορα επίπεδα. Υπήρξε μέλος του διοικητικού συμβουλίου του Ελληνικού Κογκρέσου του Κεμπέκ από το 2003 έως το 2007, ενώ το 2006 ήταν αντιπρόεδρος του διοικητικού συμβουλίου του Ελληνοκαναδικού Κογκρέσου. Το 2007 υπηρέτησε στο διοικητικό συμβούλιο του Ελληνικού Ιδρύματος Υποτροφιών και ήταν επίσης ένας λαμπαδηδρόμος στην ολυμπιακή λαμπαδηδρομία για τους Ολυμπιακούς Αγώνες της Αθήνας το 2004.

### Πρώτη κοινοβουλευτική θητεία

Ο Γεράσιμος Σκλαβούνος εκλέχθηκε για πρώτη φορά στο Εθνικό Κοινοβούλιο του Κεμπέκ, εκπροσωπώντας την εκλογική περιφέρεια του Λωριέ-Ντοριόν, στις Γενικές εκλογές της επαρχίας του Κεμπέκ που διεξήχθησαν στις 26 Μαρτίου 2007. Με την εκλογική του νίκη σε ποσοστό 39.66 τοις εκατό έναντι της μέχρι πρότινος βουλευτή Ελσί Λεφέμπρ (Elsie Lefebvre) με 36.06 τοις εκατό, εξασφάλισε την έδρα της περιφέρειας που κατείχε το σεπαριτιστικό κόμμα του Παρτί Κεμπεκουά.

Λίγο μετά τις εκλογές, ανέλαβε την κοινοβουλευτική εκπροσώπησηα[›] του κυβερνώντος κόμματος των Φιλελευθέρων του Ζαν Σαρέ, πάνω σε θέματα του Υπουργείου Αειφόρου Ανάπτυξης, Περιβάλλοντος και Εθνικών Πάρκων επί υπουργίας της Λιζ Μπωσόμπ (Lise Beauchamp). Αναλαμβάνει ταυτόχρονα την θέση του αντιπροέδρου της κοινοβουλευτικής επιτροπής για την οικονομία και την εργασία. Κατά την διάρκεια της βουλευτικής του θητείας, συμμετείχε στις επιτροπές κοινωνικών υποθέσεων, μεταφορών και περιβάλλοντος.

Κατά την διάρκεια της πρώτης του κοινοβουλευτικής θητείας, ο Γεράσιμος Σκλαβούνος εκπροσωπεί την Κυβέρνηση του Κεμπέκ σε ομοσπονδιακό και παγκόσμιο επίπεδο. Τον Σεπτέμβριο του 2007, εκπροσωπεί το Κεμπέκ στην συνάντηση του Συμβουλίου Υπουργών Περιβάλλοντος του Καναδά που διεξήχθη στο Γουίνιπεγκ της Μανιτόμπας. Επίσης, εκπροσώπησε το Κεμπέκ ως μέλος του εκτελεστικού συμβουλίου στον αμερικανικό κοινοβουλευτικό οργανισμό "Εθνικό Συνέδριο Κοινοβουλευτικών Εκπροσώπων" ("National Coference of State Legislatures, NCSL"), καθώς και στην ένατη συνεδρίαση των κρατών-μελών της σύμβασης του Οργανισμού Ηνωμένων Εθνών για την βιοποικιλότητα, που πραγματοποιήθηκε στη Βόννη της Γερμανίας τον Μάιο του 2008.

### Δεύτερη κοινοβουλευτική θητεία

Στις γενικές εκλογές του Κεμπέκ που διεξήχθησαν στις 8 Δεκεμβρίου 2008, ο Γεράσιμος Σκλαβούνος επανεκλέγεται αυξάνοντας το ποσοστό ψήφων της εκλογικής του περιφέρειας στο 42,90 τοις εκατό, έναντι της συνυποψήφιάς του Μπαντιονά Μπαζέν (Badiona Bazin) του Παρτί Κεμπεκουά, που συγκέντρωσε το 34,82 τοις εκατό της ψήφου.

Στις 15 Ιανουαρίου 2009, ο Πρωθυπουργός του Κεμπέκ Ζαν Σαρέ, του αναθέτει την κοινοβουλετική εκπροσώπηση του κυβερνώντος κόμματος πάνω στα θέματα του χαρτοφυλακίου του Υπουργείου Υγείας και Κοινωνικών Υπηρεσιών επί υπουργείας του Υβ Μπολντύκ (Yves Bolduc). Aκόμη, αναλαμβάνει μέλος της κοινοβουλευτικής επιτροπής επί των δημοσίων οργανισμών, όπως επίσης της επιτροπής κοινωνικών υποθέσεων, που μετονομάστηκε αργότερα σε επιτροπή υγείας και κοινωνικών υποθέσεων.

Από τις 27 Μαΐου 2009, εκπροσωπεί το Εθνικό Κοινοβούλιο του Κεμπέκ αποτελώντας μέλος του κεμπεκιώτικου τμήματος των κοινοβουλευτικών εκπροσώπων στους οργανισμούς του Διεθνούς Οργανισμού Γαλλοφωνίας και της Κοινοπολιτείας. Το καλοκαίρι του 2009, ο Γεράσιμος Σκλαβούνος επιλέχθηκε για να εκπροσωπήσει το Κεμπέκ στο πλαίσιο των δραστηριοτήτων του Διεθνούς Οργανισμού Γαλλοφωνίας σχετικά με την επίβλεψη της νομιμότητας των διαδικασιών που αφορούσαν την διεξαγωγή των προεδρικών εκλογών στην Ισλαμική Δημοκρατία της Μαυριτανίας.

Στις 10 Φεβρουαρίου 2011, εκλέγεται πρόεδρος της επιτροπής του Εθνικού Κοινοβουλίου για την υγεία και τις κοινωνικές υπηρεσίες.

### Τρίτη κοινοβουλευτική θητεία

Στις γενικές εκλογές του Κεμπέκ που διεξήχθησαν στις 4 Σεπτεμβρίου 2012, ο Γεράσιμος Σκλαβούνος καταφέρνει να επανεκλεγεί συγκεντρώνοντας το 34,08 τοις εκατό των ψήφων των εκλογέων της περιφέρειάς του και με διαφορά 2.483 ψήφων από την αμέσως επόμενη υποψήφια του Παρτί Κεμπεκουά Μπαντιονά Μπαζέν. Στις 26 Σεπτεμβρίου 2012, ως βουλευτής της αξιωματικής αντιπολίτευσης, του ανακοινώθηκε η ανάληψη του χαρτοφυλακίου της εκπαίδευσης, μαζί με την επίσης βουλευτίνα του κόμματος Φρονσίν Καρμπονώ (Francine Charbonneau). Στις 16 Σεπτεμβρίου 2013, του παραδίδεται η ευθύνη στα θέματα βιώσιμης ανάπτυξης και περιβάλλοντος.

### Τέταρτη κοινοβουλευτική θητεία και έξοδος από το Φιλελεύθερο Κόμμα

Στις γενικές εκλογές που διεξήχθησαν στις 7 Απριλίου 2014, ο Γεράσιμος Σκλαβούνος, συγκέντρωσε 46,2 % των ψήφων στην εκλογική του περιφέρεια και εκλέχθηκε για 4η συνεχή φορά επαρχιακός βουλευτής. Στις 25 Απριλίου 2014, ο πρωθυπουργός του Κεμπέκ, Φιλίπ Κουιγιάρ, τον διόρισε αναπληρωτή κοινοβουλευτικό εκπρόσωπο στην Εθνοσυνέλευση του Κεμπέκ.

Στις 20 Οκτωβρίου 2016, ο Σκλαβούνος παραιτήθηκε από το Φιλελεύθερο Κόμμα του Κεμπέκ, όταν νεαρή γυναίκα τον κατήγγειλε για σεξουαλική βία. Μία εβδομάδα αργότερα, ο ίδιος έλαβε πολύμηνη άδεια απουσίας από την Εθνοσυνέλευση του Κεμπέκ για λόγους υγείας. Στις 2 Φεβρουαρίου 2017, η Αστυνομία της Πόλης του Κεμπέκ ανακοίνωσε πως η έρευνα για τις καταγγελίες κατά του Σκλαβούνου έδειξε πως «δεν τελέστηκε εγκληματική ενέργεια».

Στις 11 Μαΐου 2018, ο Σκλαβούνος ανακοίνωσε ότι δεν θα ζητήσει την επανεκλογή, ώστε να προσφέρει περισσότερο χρόνο στην αυξανόμενη οικογένειά του.

### Άλλες αρμοδιότητες

Ο Γεράσιμος Σκλαβούνος είναι μέλος της Παγκόσμιας Διακοινοβουλευτικής Ένωσης του Ελληνισμού (Πα.Δ.Ε.Ε.) από το 2007 και ήταν μέλος του Διοικητικού Συμβουλίου ως Αντιπρόσωπος του Καναδά από το 2015 έως το 2019.

### Απόδοση τιμών

Το 2010, επιλέχθηκε ανάμεσα στις σαράντα πιο σημαίνουσες προσωπικότητες ελληνικής καταγωγής της Αμερικής κάτω των 40 ετών, από την μη κυβερνητική οργάνωση *Ελληνοαμερικανικό Ίδρυμα* (αγγλικά: *Greek America Foundation*). Στις 10 Οκτωβρίου 2012, σε μια σεπτή τελετή, απενεμείθη από τον Ελληνοκαναδό γερουσιαστή Λεωνίδα Χουσάκο (Leo Housakos) το παράσημο του Αδαμάντιου Ιωβηλαίου της βασίλισσας Ελισάβετ Β´ στον βουλευτή Γεράσιμο Σκλαβούνο για την προσφορά του στην κοινωνία του Κεμπέκ και του Καναδά.

Σημειώσεις
----------

**^** **α:**  Στην πολιτική του Κεμπέκ, η θέση του κοινοβουλευτικού εκπροσώπου του Υπουργού της Κυβέρνησης του Κεμπέκ, μπορεί να περιγραφεί με την θέση του υφυπουργού σε άλλες χώρες.

Παραπομπές
----------

1. ↑  (Αγγλικά) Panayioti Karousos (5 Μαΐου 2012). «Gerry Sklavounos: A Greek-Canadian politician in the parliament of Québec». Karousos Art Critics Blog. Αρχειοθετήθηκε από το πρωτότυπο στις 3 Δεκεμβρίου 2012. Ανακτήθηκε στις 23 Οκτωβρίου 2012.
2. 1 2 3  (Γαλλικά)  *De la rue Sherbrooke á la Grande-Allée*. McGill News. Άνοιξη-Καλοκαίρι 2011. Αρχειοθετήθηκε από το πρωτότυπο στις 2012-10-24.. Ανακτήθηκε στις 22 Οκτωβρίου 2012.
3. 1 2 3  (Αγγλικά) Martin C. Barry (24 Φεβρουαρίου 2012). *Gerry Sklavounos to run for Quebec Liberals in Laurier-Dorion*. **15-4**. Parc-Extention News, σελ. 1. Αρχειοθετήθηκε από το πρωτότυπο στις 2008-10-10.. Ανακτήθηκε στις 24 Οκτωβρίου 2012.
4. ↑  «Ο Τζ. Σκλαβούνος, για τρίτη φορά βουλευτής στο Κεμπέκ». Voria. 5 Σεπτεμβρίου 2012.. Ανακτήθηκε στις 24 Οκτωβρίου 2012.
5. 1 2  (Γαλλικά) «Gerry Sklavounos». Bureau du député de Laurier-Dorion. Ανακτήθηκε στις 20 Οκτωβρίου 2012.
6. ↑  (Γαλλικά)  *Quelques grands noms de la communauté hellénique*. Le Journal de Montréal, Cahier publicitaire Varia. 4 Απριλίου 2010, σελ. 5.. Ανακτήθηκε στις 24 Οκτωβρίου 2012. [*νεκρός σύνδεσμος*]
7. ↑  (Γαλλικά)«Nouvelles annonces de candidature». Radio-Canada. 5 Φεβρουαρίου 2007.. Ανακτήθηκε στις 24 Οκτωβρίου 2012.
8. ↑  (Γαλλικά) Carole le Hirez· Pierre Brassard (15 Ιουνίου 2004). «La Flamme olympique dans les rues du Plateau». Arrondissement.Com. Ανακτήθηκε στις 24 Οκτωβρίου 2012.
9. ↑  (Αγγλικά)(Γαλλικά) «Laurier-Dorion». Le Directeur général des élections du Québec. Ανακτήθηκε στις 24 Οκτωβρίου 2012.
10. 1 2 3  (Γαλλικά) «Gerry Sklavounos». Assemblée nationale du Québec. Ανακτήθηκε στις 24 Οκτωβρίου 2012.
11. ↑  (Αγγλικά)(Γαλλικά) «Québec voices its position at Bonn biodiversity conference». Gouvernement du Québec, Ministère des Relations internationales, de la Francophonie et du Commerce extérieur. 30 Μαΐου 2008. Ανακτήθηκε στις 24 Οκτωβρίου 2012. [*νεκρός σύνδεσμος*]
12. ↑  Isaac Olson (13 Δεκεμβρίου 2008). *Επανεκλογή του Γεράσιμου Σκλαβούνου στο Laurier-Dorion*. **2-23**. Τα Ελληνοκαναδικά Νέα.. Ανακτήθηκε στις 22 Οκτωβρίου 2012. [*νεκρός σύνδεσμος*]
13. ↑  (Αγγλικά)  *Gerry Sklavounos is named parliamentary assistant to the Minister of Health and Social Servises*. **17-2**. Parc-Extension news. 24 Ιανουαρίου 2009, σελ. 1.. Ανακτήθηκε στις 23 Οκτωβρίου 2012. [*νεκρός σύνδεσμος*]
14. ↑  (Γαλλικά) «Participation de la région amérique aux missions d`observation éléctorales de l`APF, 1992-2012». Région Amérique de l'Assemblée parlementaire de la Francophonie (APF). Ανακτήθηκε στις 24 Οκτωβρίου 2012.
15. ↑   *Ο πρωθυπουργός του Κεμπέκ Jean Charest παρών στην συνέλευση υποψηφιότητας του Γεράσιμου Σκλαβούνου*. **5-21**. Τα Ελληνοκαναδικά Νέα. 26 Νοεμβρίου 2011, σελ. 1.. Ανακτήθηκε στις 22 Οκτωβρίου 2012. [*νεκρός σύνδεσμος*]
16. ↑  (Γαλλικά) «Laurier-Dorion». Directeur général des élections du Québec. Ανακτήθηκε στις 20 Οκτωβρίου 2012. [*νεκρός σύνδεσμος*]
17. ↑  (Γαλλικά) Anne-Laure Favereaux (5 Σεπτεμβρίου 2012). *Gerry Sklavounos réélu*. Le Progrès de Villeray et Parc-Extension.. Ανακτήθηκε στις 22 Οκτωβρίου 2012. [*νεκρός σύνδεσμος*]
18. ↑  (Γαλλικά) «Le Parti libéral du Québec dévoile son cabinet fantôme». Radio-Canada. 26 Σεπτεμβρίου 2012.. Ανακτήθηκε στις 22 Οκτωβρίου 2012.
19. ↑  [Le Devoir, Bulletin de l'opposition, 13 décembre 2012, page A3]
20. ↑  Simon Boivin, «Allégations d'agression sexuelle: Sklavounos exclu du caucus libéral» Αρχειοθετήθηκε 2017-02-28 στο Wayback Machine. *La Presse* (Montréal), 20 octobre 2016. (Ανακτήθηκε στις 18 Απριλίου 2017.)
21. ↑  «Gerry Sklavounos». *www.facebook.com*. Ανακτήθηκε στις 9 Σεπτεμβρίου 2019.
22. ↑  «Pas d'accusations contre le député Gerry Sklavounos», Radio Canada, 2 février 2017. (Ανακτήθηκε στις 18 Απριλίου 2017.)
23. ↑  «Gerry Sklavounos». *www.facebook.com*. Ανακτήθηκε στις 9 Σεπτεμβρίου 2019.
24. ↑  (Αγγλικά) «Forty under 40 honnored in Chigago, 2010». Greek America Foundation. Αρχειοθετήθηκε από το πρωτότυπο στις 25 Ιανουαρίου 2013. Ανακτήθηκε στις 15 Δεκεμβρίου 2012.
25. ↑  (Γαλλικά)  *La Médaille du jubilé de la Reine pour Gerasimos Sklavounos*. Le Progrés de Villeray et Parc-Extension. 12 Οκτωβρίου 2012.. Ανακτήθηκε στις 23 Οκτωβρίου 2012. [*νεκρός σύνδεσμος*]
26. ↑  Martin C. Barry (26 Απριλίου 2008). *Γεράσιμος Σκλαβούνος, το καμάρι της παροικίας μας*. **2-08**. Τα Ελληνοκαναδικά Νέα, σελ. 1.. Ανακτήθηκε στις 24 Οκτωβρίου 2008. [*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γεράσιμος Σκλαβούνος** |

### Ιστοσελίδες

* (Αγγλικά)(Γαλλικά) Επίσημη ιστοσελίδα, Gerry Sklavounos
* (Γαλλικά) Εθνικό Κοινοβούλιο του Κεμπέκ, Gerry Sklavounos
* «Ο Τζ. Σκλαβούνος, για τρίτη φορά βουλευτής στο Κεμπέκ». Voria. 5 Σεπτεμβρίου 2012.. Ανακτήθηκε στις 24 Οκτωβρίου 2012.

### Βίντεο

* (Γαλλικά) «Incendies en Grèce : entrevue avec Gerry Sklavounos». TVA nouvelles. 24 Αυγούστου 2009.. Ανακτήθηκε στις 23 Οκτωβρίου 2012. [*νεκρός σύνδεσμος*]


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Gerry Sklavounos  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |